Document ID: 31999L0009

31999L0009
L 056/46
SLUŽBENI LIST EUROPSKE UNIJE
26.02.1999.
DIREKTIVA KOMISIJE 1999/9/EZ
od 26. veljače 1999.
o izmjeni Direktive 97/17/EZ o provedbi Direktive Vijeća 92/75/EEZ u vezi s energetskim označivanjem strojeva za pranje posuđa u kućanstvu
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 92/75/EEZ od 22. rujna 1992. o označivanju potrošnje energije i ostalih resursa kućanskih uređaja uz pomoć oznaka i standardnih informacija o proizvodu (1), a posebno njezin članak 9.,
budući da se Direktivom Komisije 97/17/EZ (2) provodi Direktiva 92/75/EEZ s obzirom na označivanje energetske učinkovitosti kućanskih perilica posuđa;
budući da je došlo do odgode u razvoju i donošenju mjernih metoda (EN 50242); budući da, u nedostatku usklađene mjerne norme, dobavljačima nije moguće ispuniti svoje obaveze na temelju Direktive 97/17/EZ; budući da se primjena ove Direktive stoga mora odgoditi;
budući da su mjere predviđene ovom Direktivom u skladu s mišljenjem Odbora uspostavljenog na temelju članka 10. Direktive 92/75/EEZ,
DONIJELA JE OVU DIREKTIVU:
Članak 1.
Članak 4. stavak 1. Direktive 97/17/EZ zamjenjuje se sljedećim:
„1. Države članice donose zakone i druge propise potrebne za usklađivanje s ovom Direktivom do 28. veljače 1999. One o tome odmah obavješćuju Komisiju. One te odredbe primjenjuju od 1. ožujka 1999.
Međutim, države članice će dopustiti do 31. srpnja 1999.:
-
prodaju na tržištu, oglašavanje i/ili izlaganje proizvoda, i
-
distribuciju tiskanih priopćenja navedenih u članku 2. stavku 4.,
koji nisu u skladu s ovom Direktivom.
Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.”
Članak 2.
Ova Direktiva stupa na snagu trećeg dana od dana objave u Službenom listu Europskih zajednica.
Članak 3.
Ova je Direktiva upućena državama članicama.
Sastavljeno u Bruxellesu 26. veljače 1999.

Labels: 3
14
1